**20. A feladat a két világháború közötti magyar történelemre vonatkozik.** (hosszú)

**Mutassa be ismeretei és a források alapján az ellenforradalmi rendszer politikai és**

**gazdasági konszolidációjának legfontosabb lépéseit az 1920-as években!**

Kronológia

1922 Magyarországot felveszik a Népszövetségbe.

1924 Magyarország 250 millió aranykorona népszövetségi kölcsönt kap.

Megalakul a Magyar Nemzeti Bank.

„2. § A földbirtok helyesebb megoszlása közérdek lévén, egyéni jogcímen senkinek

sincs követelési joga arra, hogy neki földet juttassanak. Amennyiben azonban a

törvény célja megengedi s evégből elegendő terület is áll rendelkezésre, föld az erre

érdemeseknek lehetőleg a következő sorrendben és nagyságban juttatható:

1. hadirokkantaknak, hadiözvegyeknek és felnőtt hadiárváknak, ha sem házuk,

sem házépítésre alkalmas ingatlanuk nincs, [...] családonként 600

négyszögölnél nem nagyobb házhely és belsőség;

2. mezőgazdasággal foglalkozó, föld nélküli, önállóan kereső, önjogú

munkásoknak családonként legfeljebb az 1. pontban említett nagyságú

törpebirtok;

3. mezőgazdasággal foglalkozó, önállóan kereső, önjogú törpe- vagy

kisbirtokosoknak gazdaságaik kiegészítése végett […] legfeljebb tizenöt

kataszteri hold […]” (A földosztásról szóló törvény; 1920)

„[...] szükséges, hogy a közhatalomnak a szociáldemokrata munkásságra nézve

sérelmes kezelése megszűnjék, a megtorlás politikája helyébe a megbocsátás és

kiengesztelődés politikája lépjen, és olyan intézkedések történjenek, melyek a

kivételes állapotok révén megszorított közszabadságokat a lehetőségig biztosítják.

[…]

Az értekezlet megállapodik abban […] hogy a gyülekezési jogot valamennyi pártra

nézve egyenlő elbánás mellett a kormány visszaállítja. [...]

A kibocsátandó rendeletben e politikai gyűlések tartása engedélyhez köttetik.

[…] megállapodik abban, hogy a szakszervezetek is az egyesületek fogalma alá

tartoznak és politikával semmi körülmények között nem foglalkozhatnak.

Jóváhagyott alapszabályaikban körülírt működésüket akadálytalanul folytathatják.

A feloszlatott vagy felfüggesztett szakszervezetek közül a közalkalmazottak,

vasutasok és postások szakszervezetei vissza nem állíthatók.

A szociáldemokrata párt […] tartózkodik minden propagandától, amely

Magyarország érdekeit sérti, hanem ellenkezőleg, aktív propagandát fejt ki

Magyarország javára egyfelől a külföldi szociáldemokrata pártvezetőségeknél,

kormányoknál ….” (Részletek az 1921-ben kötött Bethlen–Peyer–paktumból)



***Korabeli plakát a pengő bevezetéséről (1927)***

****

****

****